LidanRubinov/Halacha-QA huggingface dataset:
שאלה: מי כתב את הסידור?: מי הוא שכתב את הסידור, כלומר שחרית, מנחה,וערבית?
תשובה: מן התורה מחוייב אדם להתפלל לפחות פעם אחת ביום (לדעת הרמב"ם, עיין הל' תפילה פרק א). תפילה זו אין לה נוסח מחייב, וכל אחד היה יכול לפנות לקב"ה בלשונו הוא. אולם כבר בתקופת הבית הראשון נכתבו תפילו שנאמרו בזמנים מיוחדים ובעת צרה, כמו מזמורי תהילים ועוד. מזמורים אלה שמשו את העם גם בתפילתם היומ-יומית. חכמינו, בתקופת הבית השני, קבעו כי את מצוות התפילה יש לקיים שלוש פעמים ביום, ובנוסח קבוע שנקבע לשם כך. הם תיקנו תפילות וברכות, כלומר, את הברכות שבתפילה, כמו ברכות השחר וברכות קריאת שמע וכן את תפילת העמידה, היא תפילת שמונה-עשרה. לאחר חורבן הבית השני נוספו עוד קטעים לתפילה, כמו ברכה על המינים והמלשינים ועוד, ונקבע סדר התפילה והקריאה בתורה. בהמשך הדורות, כאשר העם כבר היה בגלות, נוספו לסידור פיוטים שונים וקטעי תפילה אחרים שנתחברו במשך הדורות, לזכר מאורעות או לצורך התפילות בחגים וכד'. במאה השש-עשרה נוסף בצפת, על פי תורת הסוד, סדר קבלת שבת והפיוט "לכה דודי". גם בדורנו נוספו לסידור תפילות חדשות, כמו התפילה ל חיילי צה"ל והתפילה ל המדינה. כמובן שבמשך הגלות הארוכה נוצרו הבדלים בין הקהילות השונות, וממילא גם נדפסו סידורים בנוסחים שונים.
שאלה: בת דודה שלא מפרגנת: יש לי בת דודה שעושה השוואות בינינו, כשאני מספרת משהו על עצמי, היא אומרת אני עשיתי כך וכך, ונותנת תחושה שהיא עבדה קשה יותר. בנוסף היא מסתכלת עלי בעין לא טובה כ"כ. אני רזה ממנה וגם צעירה בגיל, ותמיד יש לה מה להעיר לי. מסתכלת על הגוף שלי, ורק לה יש הערות על המשקל שלי משום מה, כאילו זה מפריע לה. אני לא יודעת איך להגיב במצב כזה. יש לה תגובות די מעצבנות, כאילו היא לא חושבת לפני שהיא מדברת, מה אפשר לעשות?
תשובה: כשהיא מתחילה לספר על עצמה תוכלי לומר לה: אני באמת מאוד מעריכה את מה שעשית. במשך הזמן היא כבר תבין את הרמז. כשהיא מעירה לך על המראה שלך את צריכה להסביר לה שזה לא ענינה, ולומר: אבל טוב לי איך שאני. ואם היא ממשיכה לחזור על זה שוב ושוב. והעיקר לא לקחת ללב, ולהתרכז בדברים שיותר חשובים מזוטות כאלה.
שאלה: תשובת הרב ליאור בענין גליון ס"ת: שאלתי על ספר תורה שנפסל, שהרב התיר לכתוב בגליון הנותר תפחלין ומזוזות. הרב השיב שמותר כי העור מעובד על תנאי. זה ידוע לי. אבל אני שואל כעת: הרי בכל זאת לא התירו (עד כמה שידוע לי) לכתוב בו דבר אחר, אלא רק כל עוד שלא החל לכתוב לשם קדושת ספר תורה. ואחרי שכתב כבר אסור לכתוב משהו אחר? אבקש שוב תשובה.
תשובה: נכון, אבל היות ועכשיו הקלף אינו נצרך לספר תורה, לכתחילה הוקדש גם לתפילין ומזוזות ומותר. יש לזה התייחסות מפורשת בהלכה. ודאי שדברי חול לגמרי אסור לכתוב.
שאלה: יראת הורים: ההלכה אומרת: "לא יסתור דברו" של אביו ואמו. אם אמא אומרת לבן שלה שאדם מסוים נפטר והוא רואה שהבן אדם חי, האם מותר לו לסתור את דברי אמו?
תשובה: יש להגיד לה בצורה מנומסת, בצורה כזאת שתבין שטעתה. אין לומר 'את אומרת שקר' או 'את מדמיינת דמיונות'. כך כשאדם לומד עם אביו לא יאמר לו 'אבא אתה טועה' אלא יאמר 'פעם למדנו אחרת' או 'במקום אחר כתוב כך'.
שאלה: צליית כבד: האם מותר להכשיר כבד ע"י צלייתו בתבנית מחוררת? (במקום רשת. הדם יכול לזוב. התבנית מגיעה לטמפרטורות גבוהות כמו אש ממש)
תשובה: כן, אם יש לדם מקום לזוב אין בעיה. אבל שתהיה ממש מחוררת ולא ישאר דם בכבד.
שאלה: קדושת שביעית: אני יודע שבדרך כלל לא שואלים שאלה כזאת. אבל מה יותר קדוש, פירות שביעית או פירות תרומות ומעשרות, ונטע רבעי?
תשובה: כל דבר קדושתו שונה, כך שאין אפשרות להשוות, פירות שביעית אינם קדושה עצמית, אלא קדושת שימוש, ואילו תרומות ומעשרות יש מהם בעלי קדושה עצמית (תרומה גדולה, ואסורים באכילה לטמאי מתים) ויש שאין בהם קדושה עצמית, שהרי מותרים לאכילה לכל לוי אפילו שהוא טמא מת (כגון: מעשר ראשון). יש כאלו שנפדים (מעשר שני ונט"ר) ואילו שביעית אינה נפדת. כך שאין אפשרות לשאול שאלה כזאת, שהרי לכל דבר יש את המודדים שלו. בברכת התורה והארץ הרב יהודה הלוי עמיחי
שאלה: גילוח ותספורת בשלושת השבועות: מה המקור לאיסור גילוח ותספורת בשלושת השבועות?
תשובה: עיין בשולחן ערוך אורח חיים סימן תקנא סעיפים ג,ד (ברמ"א) ו-יב. והמקור במשנה במסכת תענית דך כו עמוד ב.
שאלה: גילוח בשלושת השבועות: בעלי עובד כעצמאי בהפקת אירועים ואירוח. מחר יש לו אי"ה הפקת גיבושון לעובדי משרד עו"ד בנוסף לכך אני אמורה לטבול הערב. מיז בתמוז בעלי לא התגלח, האם מותר לו להתגלח הערב לצורך שני העניינים לעיל? ברצוני לציין שאנחנו אשכנזים.
תשובה: אין לו להתגלח אלא אם כן הוא יפסיד את העבודה הזו. הרב חיים כץ
שאלה: לשמח בתשעה באב: מדי פעם אני הולכת לתפילה בבית כנסת בבוקר (בד"כ בימים מיוחדים) ויש רק בית כנסת אחד בשכונה שלי שהעזרת נשים בו פתוחה גם בימי חול. יש שם תמיד רק אישה אחת מבוגרת שכל פעם שאני באה זה ממש משמח אותה והיא מחבקת אותי וכו. האם בתשעה באב יהיה מותר לי ללכת לתפילה שם בבוקר בידיעה שזה ישמח אותה (גם אם היא לא תגיד לי וכו כמו שנהוג בתשעה באב)?
תשובה: כן בודאי.
שאלה: ללמד נוצרי עברית: נוצרי אמריקאי שגר באמריקה (סברתי שהוא יהודי כי הוא רצה ללמוד עברית אך מסתבר שלא) רוצה ללמוד עברית כי זו השפה של ישו (וישו לפי הנוצרים הוא.). האם מותר לי ללמד אותו עברית ולדבר איתו על א"י (שהיא הארץ בה חי ישו שהוא לפי הנוצרים.) ועל כל מיני דברים? גם משום חשש מהנה לע"ז וגם משום סתם להתחבר אליהם. יש נקודה שמאוד חשובה שאני צריך להעלות וזה שהוא עכשיו אמר לי שהוא נוצרי ושהוא מבין אם אני לא ארצה להמשיך לתקשר איתו. האם יש פה חילול ה אם לא אמשיך כיוון שהוא יחשוב שהיהודים מסתגרים, קנאים וכד? זוהי שאלה דחופה כי הוא מחכה לתשובה שלי אם ארצה להמשיך להתכתב איתו.
תשובה: אני חושב שיש להימנע מכך. אין מקום לחשוש לשינאה כיוון שהיא קיימת בלאו הכי.
שאלה: תבנית חרס מצופה: תבנית חרס מצופה שלפני שנים שמשה כנראה לחלבי, ועכשו נאפתה בה פשטידה בשרית. מה דין הפשטידה ומה דין התבנית?
תשובה: ודאי אין בעיה לאכול את הפשטידה. את התבנית יש להגעיל שלוש פעמים. טעם הבשר הוא איסור דרבנן ולכן מספיק לזה הגעלה שלוש פעמים, הגם שמדובר בתבנית חרס.
שאלה: ת למדריך חתנים: מלבד ההדרכה ההלכתית לקראת החתונה, אני מקבל גם הדרכה אישית מחבר שהוא ר"מ בישיבה. האם חובה לשלם לו, גם אם הוא מסרב לקבל?
תשובה: אם הוא מסרב אין צורך לשלם.
שאלה: מלכתחילה   בדיעבד: אודה לרב אם יוכל להסביר מה המשמעות של "מלכתחילה" ו"בדיעבד" בנושא של התפילות בבוקר. לדוגמא - תפילת שמונה עשרה מותר לכתחילה עד סוף 4 שעות זמניות ובדיעבד עד חצות היום. למה הכוונה?
תשובה: כוונת הדברים לומר כי אדם חייב להתפלל עד ארבע שעות (קריאת שמע עד שלוש שעות). אולם אם נאנס מסיבה זו או אחרת, יכול להתפלל בדיעבד גם עד חצות, אולם אז יש לו פחות שכר שכן אין לו את השכר של אדם שהתפלל בזמן. ואילו אחרי חצות אסור לו להתפלל יותר תפילת שחרית.
שאלה: העתקת מזוזה מבית לבית : האם מותר להעביר מזוזה מבית לבית, מדובר בדירה מושכרת בחו"ל השייכת לגוי, זאת על מנת לא להשאיר לגוי את המזוזה?
תשובה: לא רק שמותר, אלא חובה ליטול את המזוזות במידה והבית שייך לגוי, או במידה והבית יושכר כעת לגוי (גם אם הבית של יהודי). הרב שמואל הולשטיין
שאלה: בחירת סנדק ו בית: אני נשואה שני בנים, נכון להיום אני בהריון בחודש התשיעי ובע"ה לפני לידה. היום בעלי פנה אלי כדי שבברית המילה אתן לקרוב משפחה שלו להיות סנדק- מדובר בגבר שנשוי בערך כשנה וחצי וללא ילדים. אני מאוד מתלבטת. מצד אחד אני מעוניינת לתת לו לשבת ולהיות סנדק למרות שאין כל כך קירבה מבחינתי ולמרות שאנו משפחה אנו קצת מרוחקים ונפגשים לעיתים רחוקות, אבל כמובן שרוצה לפתוח לו את המזל ושיביא לעולם ילד. מצד שני- מאוד רציתי שבעלי ישב ויהיה הסנדק של הבן שלי. מכוון שידוע לי שזה דבר שמביא מזל בריאות עושר ואושר שלווה ופרנסה ומביא רק דברים טובים. כשנכנסתי להריון זה עברה עלי תקופה מאוד לא קלה, גיליתי שלבעלי יש קשר בערך כשנה וחצי עם בחורה אחרת ועבר עלי משבר מאוד גדול ורציני ועשיתי הכל כדי שישאר בבית איתי ועם הילדים, וכאשר כמעט והרמתי ידיים, אלוקים הביא לי את ההריון השלישי, עד היום אני כרגע נמצאת בספקות ולא יודעת אם באמת סיים את הקשר עם אותה בחורה שגם היא התעקשה להיות בקשר עם בעלי, למרות שידעה שהוא נשוי וזאת למרות שדיברה איתי וגם ידעה שאני בהריון. לכן מאוד חשוב לי כדי שיהיה לנו טוב בבית (כך אני מאמינה). שבעלי ישב כסנדק. (מכיוון שזה מביא אושר שלווה אברה פרנסה ורק טוב) מאוד חשוב לי להתייעץ כדי לדעת מה לעשות.מה עלי לעשות?
תשובה: הטוב ביותר לכבד לסנדק בן תורה ירא שמים. והעיקר שבזכות המצוה שיקיים בעלך בברית המילה לבן הוא ישמר מכל חטא ועון ותחיו ביחד חיים טובים.
שאלה: משוב על מרצים - לשון הרע?: התבקשנו למלאות משוב בו צריך לתת ציונים למרצים ולמתרגלים, אפשר גם לכתוב הערות. האם זה לשון הרע? האם לדוגמא מותר לכתוב על מורה שהוא עושה בדיחות לא צנועות וכו?
תשובה: כן. אם מורה מספר בדיחות לא צנועות הוא לא עושה מעשה עמך ומותר לספר. מרצים
שאלה: גיזום עצי נוי שמשמשים לגדר : האם מותר לגזום גדר חיה (פיקוס), שהוא עץ נוי בשנה זו הן לדתי והן לחילוני?
תשובה: ההלכה איננה מכירה בדתי וחילוני, דבר המותר - מותר לכל, דבר האסור - אסור לכל, אלא א"כ מדובר על גזרות ותקנות, שמא יבוא וכדו', אולם על הלכות רגילות הדין הוא שווה. לעניין גזום גדר חיה אם ניכר שעושים לנוי ולא להצמחה - אפשר ובלבד שלא יכוון לתועלת והצמחה. בברכת התורה והארץ הרב יהודה הלוי עמיחי
שאלה: כהן בבית קברות: האם מותר לכהן להיכנס לבית קברות - אם מקפיד שלא להתקרב ד אמות סמוך לקברים, האם האיסור כולל את כל מיתחם בית הקברות באשר הוא?
תשובה: האיסור הוא רק על ארבע אמות הקרובות לקבר.
שאלה: מבוכה אמונית לנוכח ביקור של חבר אצל מתקשרת: אני אדם מאמין שפוטר בהינף יד את כל "הניסים והנפלאות" המיוחסים למתקשרים, הילרים ועושי ניסים למיניהם. אתמול, חבר קרוב שאינו דתי עוד, פנה למתקשרת. הוא סיפר לי שהיא יושבת מולו ובמשך כשעה מעפעפת בעינה ומספרת לו על אירועי חייו שעיצבו אותו.(היא מתקשרת בעזרת מלאכים נדמה לי.) העניין הוא שהיא סיפרה לו דברים שרק הוא יודע. דברים שגרמו לשערותיי לסמור. לא היתה לה שום דרך לדעת אותם והיא פשוט סיפרה לו בדיוק מדהים שהשאיר אותי פעור פה.(אני יודע על כמה מהם כי הוא סיפר לי עליהם ואני היחיד שיודע אותם.) דברים אישיים וכמוסים היא סיפרה לו כאילו היא קוראת אותו כספר פתוח. כבוד הרב, אני יודע ש"תמים תהיה עם ה אלוקיך". אבל אני לא יודע איך להתייחס לזה כאדם דתי. אני לא מתכוון ללכת לאנשים כאלו. אבל תמיד חשבתי שמדובר באחיזת עיניים וכעת אני בודאות יודע שאין זה כך. איך מתייחסים לזה? הפעם אני לא יכול לפטור את זה כשטויות במיץ עגבניות. אז למה אסור לי ללכת? אולי היא תעזור לי גם? ואיך עונים לעניין זה מבחינה אמונית? אודה לך אם תיישב את המבוכה שאני שרוי בה לנוכח עניין זה. ו
תשובה: לא מן הנמנע שיש לאנשים מסוימים כוחות רוחניים ויכולת לקרוא מחשבות של השני ולדעת על האדם השני ידיעות מבלי שהוא שמע עליו מקודם. התורה מדברת על כוחות רוחניים ואוסרת אוב וידעוני ומכשף והרמב"ן, בניגוד לרמב"ם, אומר שאלו כוחות רוחניים מציאותיים ולא כרמב"ם הטוען שאלו הם אחיזות עיניים בלבד. אך המקור של החוש הזה או כח הזה יכול להיות מקור שלילי שאסור על פי התורה. ויכול להיות מותר אם הוא נעשה בהשגחה של תורה. וכבר אמרו חכמים למה נקרא שמם כשפים שכביכול מכחישים פמליה של מעלה. כאילו יש כח רוחני מלבד בורא עולם אלקי ישראל. אך כל זה עשה ד' כדי לדעת שריבונו של עולם גבוה מעל גבוה. ולא צריך להתפעל מתופעות כאלו. התורה מדריכה להיות תמים ולא להשתמש בכוחות אלו לעצות ומי שהולך בתמימות זוכה לברכת ד'.
שאלה: מחיקת דברי קודש: האם מותר למחוק תכני קודש שהתקבלו במחשב כמו מאמרים על פרשת שבוע וכל מיני הודעות עם תוכן דתי. האם אפשר פשוט למחוק תוכן כזה?
תשובה: מותר מאחר והם לא כתובים ממש על המחשב.
שאלה: פדיון הבן לאחר הפלה: ב"ה נולד לנו בן בלידה רגילה לאחר הפלה. זה לשון סיכום הבדיקה של ההפלה: הודגם שק הריון תוך רחמי התואם ל7-8 שב, בתוכו הודגם קוטב עוברי ללא דופק התואם ל6 שב. האם בננו שיחי חייב בפדיון והאם עם ברכה?
תשובה: מזל טוב. אם לא היו אברים לעובר אז הלידה הבאה חייבת בפדיון.
שאלה: ברכת לבנה למי שהיה על הירח: נשאלתי בעבודה ע"י חבר (לא דתי). אדם שהגיע לירח, האם יכול לברך שוב ברכת לבנה? (הוא אינו יכול לומר: "כשם.ואיני יכול ליגע בך.)?
תשובה: היות ואינו רואה בחידושה של הלבנה אינו יכול לומר קידוש לבנה (ללא קשר למשפט איני יכול לנגוע בך, שזהו תוספת לקידוש הלבנה ולא מגוף הברכה). הרב שמואל הולשטיין
שאלה: מיגרנה בצום תשעה באב: אני סובלת ממיגרנה. בשנה הקודמת טיפלתי באימי ע"ה שהיתה חולה ונאמר לי שאפשר שאטפל באמא ולא אצום. בשנים שלפני כן, במהלך הצום היה לי בדרך כלל התקף שהביא להקאות רבות וכאבי ראש בלתי נסבלים. האם מותר לי להפסיק את הצום אם אני מרגישה את סימני ההתקף?
תשובה: האם זו תופעה חדש אצלך? אם לא, כיצד נהגת בכל השנים עד כה? ומה אומר הרופא?
שאלה: נטלה עם סבון נוזלי: לפעמים בעבודה, נוזל אל תוך הנטלה מעט סבון נוזלי לידיים, ורק אחרי שאני ממלאת את הנטלה (חצי, או פחות או יותר) אני שמה לב שיש סבון, מה עלי לעשות, לשפוך את המים עם הסבון ולמלא מים נקיים לשם נטילת הידיים או שזה ר ליטול עם סבון וגם חבל על המים, בפרט היום שאין הרבה מים?
תשובה: אם המים אינם ראויים לשתיית כלב אין ליטול בהם. צריכים לשפוך את המים ולמלא במים הראויים לשתיית כלב.
שאלה: אירוח בשבת חזון: האם יש בעיה לארח או להתארח בשבת חזון?
תשובה: אין בעיה והדבר מותר. הרב חיים כץ
שאלה: תפילת שחרית בזמן או מנין   9 הימים: נתקעתי שבת בקויאה. יש רק מנין חב"ד מאוחר. האם עדיף תפילת שחרית מני או אחרי זמן תפילה?
תשובה: להתפלל לפני סוף זמן תפילה (ואפשר לגשת למנין אחרי כן לענות לקדושה, ברכו וכו'). הרב שמואל הולשטיין
שאלה: זכירת עמלק ובלעם: רציתי לשאול בקשר למחיית עמלק, אנחנו אמורים למחות את זיכרו לגמרי, בזה שאנחנו מזכירים אותו כל יום, לא נגרמת תוצאה הפוכה?! וגם, למה בעשר זכירות יש את הקטע עם בלעם? מה כ"כ צריך לזכור בזה כל יום, מה לומדים מזה?
תשובה: יש להבין את נושא מחיית עמלק בצורה יותר מעמיקה. הרי הוא בתורה שצריך למחות, הכוונה למחוק את התזה שלהם, את ההשקפה שלהם, את קיומה הגזעי של אותה משפחה שהוא מקור הרשעות. אם כתוב בתורה תמחה סימן שאין לו תיקון, יש גם דעות בהלכה שמעמלק לא מקבלים גרים. אם בזמנינו נמחה או לא נמחה זה לא כתוב מפורשות ברמב"ם. על שבעה עממי כנען הרמב"ם כותב שנמחה זיכרם אבל על עמלק לא כתוב מפורשות. יש שרוצים לומר שלפעמים עמלק זה עם זה או אחר, קשה לנו לדעת. דומני שהמקובלים אומרים, שהארמנים הם עמלק ואחרים אומרים שהגרמנים. קשה לנו לדעת בדיוק מי הם. אבל הרשעות הזו עדיין קיימת בעולם. וח אומרים שאין ה' שלם ואין הכסא שלם עד שתמחה, כלומר, כפירה שקיימת בעולם שקמים נגד ה' ונגד משיחו כל זמן שקיימת בעולם אין בעולם. צריך למחוק את הרשעות כדי שיתגלה כבוד ה' בעולם. לכן יש עניין, ביחוד בצד הרוחני, נגד הכפירה ולפרסם את כבוד ה' בעולם כולה. אם זה כתוב בתורה וקוראים את פרשת עמלק בתורה לא שייך לומר שלא יזכירו את זה. אי אפשר לומר שימחקו את זה מהתורה. כמו כ"כ בעבודה זרה שאסור להזכיר את שמה אבל אם זה כתוב בתנ"ך זה חלק מכתבי הקודש. אין חיוב לזכור את הזכירות הכתובות בסוף הסידור. יש עניין לזכור את יציאת מצרים, את אשר עשה ה' למרים ומעמד הר סיני, זה לא חיוב שח תיקנו לומר כל יום. ומה שאמר בלעם זו נבואה הגם שנאמרה לו בעל כורחו.
שאלה: צום תשעה באב: בתי בת ה 19 סובלת מאבנים בכליות ונצטותה ע"י הרופאים להרבות בשתיה, האם מותר לה לצום בתשעה באב?
תשובה: אם הרופא דורש שתיה מרובה אסור לה לצום אלא לשתות הרבה.
שאלה: כעס על מעבידה לשעבר: המעבידה שלי לשעבר פגעה בי ובעוד עובדים קשות, הלבינה פני ברבים ואף גרמה לפיטורי על לא עוול בכפי. אני מרגישה כלפיה כעס ואפילו שנאה. אני מנסה להשתחרר מרגשות אלו ולא מצליחה,למרות שאני מרגישה שרגשות אלו גורמים לי נזק. מרגיז אותי במיוחד שהמעבידה מגדירה את עצמה כחוזרת בתשובה. כיצד אוכל להשתחרר מרגשות אלו?
תשובה: טוב שאת מצטערת על כך שאת כועסת עליה, אף שלפי דעתך היא פגעה בך מאד, אך מהכעס אין שום תועלת וזו מדה רעה. עליך לחשוב למה ומדוע לפי דעתה היא עשתה זאת האם היא עשתה זאת מפני שהיא לא חשבה על מה שהיא עושה. או טעתה וחשבה שאת לא ר ואז אולי אפשר לתקן את הטעות. ואולי היו לה דרישות גבוהות שלדעתך לא מוצדקות אך לדעתה הם כן מוצדקות. אם תכנסי לראש שלה אולי יתמעט הכעס וגם אולי תוכלי ללמוד מזה להבא ואז אפילו תרווחי לימוד חשוב מכל הניסיון הזה.
שאלה: שרשרת עם מגן דוד: קראתי באתר שאסור לבנים לשים שרשראות צמידים משום לא ילבש. האם מותר לשים שרשרת של מגן דוד?
תשובה: השאלה היא מה מקובל בשרשרת זו. אם זו שרשרת לנשים אז ודאי אסור, אולם אם זו שרשרת לגברים, ובמקום מגוריך מקובל שגברים לובשים שרשרת כזו אזי אין איסור. הרב שמואל הולשטיין
שאלה: לשמוע אישה מזמזמת: האם אסור לשמוע אישה שמזמזמת משום קול באישה או שמא מותר?
תשובה: לכאורה נראה לי שיש להימנע מזה.
שאלה: ברית בט  באב - מתי עורכים את סעודת המצוה?: אני אמורה ללדת כל יום. אם אלד ביום ראשון הקרוב, ב אב, הברית בע"ה תצא בט באב. כיצד עורכים את טקס הברית ביום כזה, ומתי עורכים את סעודת המצוה? האם ניתן לדחותה?
תשובה: סעודת מצוה עושים במוצאי היום. מבחינת האורחים הייתי ממליץ לעשות את הברית סמוך למוצאי היום, משום טירחא דציבורא, בסביבות שש-שש וחצי, ויתפללו מנחה קודם.
שאלה: עפרונות והרשמה לארוחות: 1. במשך שנותי בתיכון הייתי שואל מחברים עפרונות ומחק דברים שהם לא כ"כ שווי ערך וכאשר סידרתי את התיק שלי מצאתי אותם ועכשיו אני לא יודע של מי הם. מה לעשות? (ואני עדיין לומד עם החברים אלה) 2. יש שבתות שבהם אנחנו אוכלים בישיבה ואנחנו צריכים לרשום את עצמנו, לפני כן, שאנחנו נמצאים (כדי שידעו כמה אוכל להכין). אם נרשמתי ולבסוף לא הייתי בשבת, האם אני צריך לשלם לישיבה? אני ספרדי
תשובה: 1. תנסה לשאול את חבריך האם מישהו זוכר מה שאלת ממנו. אם אינם זוכרים תבקש שימחלו לך כדי שלא תעבור על איסור גזל. 2. אם האוכל ישאר וישתמשו בו, זה נשאר להם. אם האוכל נזרק - צריכים לשלם. כיוון שנזרק בגללך.
שאלה: הקלטות בתשעת הימים: אני מנהל אולפן הקלטות ויש לי קליינט שמתעקש להקליט בתשעת הימים. האם מותר לעבוד בהקלטות מוזיקה בתשעת הימים? (המוזיקה ברובה היא שירי דביקות שקטים, פסוקי תהילים וכו'. יש אולי כמה שירים שמחים אבל אפשר לדלג עליהם בימים אלו)
תשובה: זו בעיה. אם זו מוזיקה משמחת צריך להימנע. מוזיקה נוגה - מותר.
שאלה: חולצה חדשה בראש חודש אב: האם עדיף לקנות חולצה חדשה לשבת ר"ח מנחם-אב או ללבוש חולצה שאינה של שבת?
תשובה: חולצה חדשה ולחדש אותה כבר ביום שישי לפני שבת.
שאלה: כושר לפני התפילה: האם מותר לי לעשות כושר כמו: אופניים, הליכה וריצה לפני התפילה לצורך בריאות?
תשובה: בהלכה מוזכר שאין לאדם לעשות ענייניו קודם התפילה. אם זו הוראת הרופא, שדווקא בשעות אלו יש לעשות את ההתעמלות - מותר.
שאלה: תפילה מול בעל: האם מותר להתפלל מול בעלי, האם מותר לבעלי לראות אותי כשאני מתפללת בבית, להיות איתי באותו חדר?
תשובה: מותר, רק יש להשתדל שלא יסתובב בחדר באופן המפריע לך לכוון בתפילתך. הרב בנמין במברגר
שאלה: האם נחשב כנדר? : 1. אני נוהג בכל יום לתת שלוש פרוטות צדקה בבית הכנסת בשחרית וערבית. לא חשבתי על הדבר כנדר משום שלא ידעתי על הדין שאם אתה עושה מעשה טוב שלוש פעמים זה נחשב כנדר לכן לא חשבתי אפילו על נדר, האם במקרה כזה הדבר נחשב נדר? 2. אני נוהג גם בדרך כלל בימות החול לראות בטלויזיה מ-אחת וחצי עד שלוש תוכניות על יהדות ושיעורי תורה, האם זה נחשב כנדר למרות שלא חשבתי ולא ביטאתי זאת בשפתי?
תשובה: בהלכה מוזכר שכל הנהגה טובה שאדם עושה שלוש פעמים היא נדר. בהתרת נדרים שאנו עורכים בערב ראש השנה אנו מתירים מראש את המנהגים הטובים שננהג כמה פעמים - שלא יהיו כנדר. לכן אם מסרת מודעה זו, ובזמן המעשה הטוב שעשית שכחת, מה שעשית אינו נחשב נדר. וכן הדין לגבי הצפיה בשיעורי תורה.
שאלה: ניקוי דגים: כאשר אני דג לעצמי את הדגים ומעוניין לאכול אותם על מה אני צריך להקפיד בניקיון, ובכלל איך מנקים דג?
תשובה: בדרך כלל בדגים הבעיה היא שבזימים שבראש הדג יש לפעמים תולעים. את הזימים צריך לבדוק היטב אבל שאר הדג אני חושב שאם מנקים אותו אין בעיה, כל אדם יכול לנקות אותו.
שאלה: "אל תרבה שיחה עם האישה": במסכת אבות (א,ו) כתוב "אל תרבה שיחה עם האישה". עניין זה מובן לי, שהרי זה אחרי הכל מוביל לקירבה. אך אחד המפרשים כתב- ואפילו היא אישתו. אני לא מצליחה להבין מדוע, הרי לא יכולה להתקיים תקשורת בריאה וקרבה ללא דיבור? וכל העניין הזה מאד פוגע בי, כאישה, שלא מדברת כל הזמן דברי תיפלות.
תשובה: ההדרכה שלא להרבות שיחה עם האישה, ואפילו אישתו, אינה בגלל שהאישה אינה יכולה לדבר דברים שאינם של תפלות, אלא דווקא מחמת הקירבה היתירה שהאיש מרגיש כלפי אישתו, מה שיכול להביא לדיבורים בינו ובין אישתו על נושאים שהוא או היא לא היו מדברים עליהם עם אנשים אחרים. ודווקא הקירבה הגדולה שביניהם מחייבת אותם לשים לב שלא יגיעו לדיבור של איסור או של פגם. וכך מסבירים חכמים את העצה הזו (אבות דרבי נתן ב, טז): "אל תרבה שיחה עם האשה כאיזה צד הוא מבזה את אשתו. היה דבר בינו ובין חבירו אמרו לתוך ביתו. שמעה אשתו ממנו יצאה לשוק ופגעה באשת חבירו אמרה לה כך וכך היה בעליך עושה כך וכך מצהיבו כך וכך מביישו התחילו נושאות ונותנות (עמה) בדברים ומצהיבות זו את זו התחילו מכחישות זו את זו. העוברים והשבים היו נושאים ונותנים עמהם בדברים. מי גרם לו לבזות את אשתו  הוא  על שהרבה שיחה עמה". - כלומר שיש להמנע מלדבר עם אשתו דברים שיביאו בסופו של דבר למריבות או לביזיון לו או לאשתו. מה עוד שבאחת הגירסאות מובא "באשתו נידה אמרו" - ושם ודאי צריך להזהר שלא יבואו לכלל איסור, דווקא מפני שהם קרובים זה לזו. אומנם יש עוד רמז שרמזו כאן: חכמים לא באו לאסור את הדיבור שבין הבעל לאישתו, אלא את הריבוי, כלומר את הדיבור שהוא מעבר למה שנצרך. כל דיבור שהוא לצורך או שהוא מקרב בין בני הזוג ומסייע להם לבנות את עולם היחד, ודאי שאינו בגדר ריבוי ודיבור שצריך להמנע ממנו. להפך, במערכת זוגית התקשורת בין בני הזוג חשובה ומועילה. אולם צריך לדעת גם לא להעיק ולא להביך, ולשמור על כבודו ועל פרטיותו של השני. וכידוע, החיים והמוות ביד הלשון, וכשם שעל ידי ריבוי שיחה אפשר להתקרב, כך על ידי ריבוי שיחה אפשר גם להתרחק. דוגמה קיצונית לזה יש באבות דרבי נתן: "אל תרבה שיחה עם האשה, כיצד? בזמן שאדם בא לבית המדרש ולא היו נוהגין בו כבוד או שערער עם חברו, אל ילך ויאמר לאשתו כך וכך ערערתי עם חברי כך וכך אמר לי כך וכך אמרתי לו. מפני שבוזה את עצמו ובוזה את אשתו ובוזה את חברו. ואשתו שהיתה נוהגת בו כבוד עומדת ומשחקת עליו. כיון ששמע חברו אמר אוי לי דברים שבינו לביני הלך ושחן לאשתו ונמצא אותו האיש בוזה את עצמו  בוזה  את אשתו  בוזה  את חבירו". סוף דבר, שיחה עם אשתו - רצויה ומועילה, ריבוי שיחה - תלוי. וחוכמה גדולה היא לדעת מהי שיחה שהיא טובה ומה הופך לריבוי שיחה, והסימן הוא: אם השיחה גורמת לתגובה חיובית, הרי שיהא שיחה הנחוצה, ואם להפך - היא ריבוי שיחה.
שאלה: תמונות מחו"ל של בתי ע"ז: לפני מספר שנים טיילתי בנפאל. נפאל מיוחדת בכך שיש בה את הפסגות הגבוהות בעולם ונופיה עוצרי נשימה, אך יחד עם זאת הדת ההינדית שלטת במדינה. הערים מלאות במקדשים עתיקים. צילמתי תמונות רבות ומגוונות, שעבורי הן בעלות ערך. כמובן שהקפדתי לא להיכנס ולהנות מבתי ע"ז. כיום אישתי טוענת שיש להוציא את התמונות שבהן יש בתי ע"ז מהבית. לי הדבר לא פשוט. מה לעשות?
תשובה: בשביל מה אתה שומר את התמונות? מצד הדין - עובדי האלילים האלו לא עובדים את הבית עצמו, אלא הוא רק מקום התכנסות לעבודה זרה. יתכן ומותר להנות מהבית עצמו. אני חושב שהגישה של אישתך נכונה - התמונות הללו נותנות טעם לפגם, מדוע אתה צריך את התמונות הללו בתוך ביתך? ישנם הרבה מקומות יפים אחרים בעולם, למה צריך דוקא תמונות של האידיוטים הללו?
שאלה: פלאפון כשעון בשבת, המשך: הרב כתב כי כאשר משתמשים בשעון שבפלאפון בשבת מותר להסתובב עם הפלאפון, (ורק שלא יתבונן בו בפני רבים). האם אין בעיה בכך שהתצוגה על הפלאפון תשתנה בלחיצת כפתור (אפילו אם המקשים נעולים התצוגה ברוב הפלפונים משתנה) ואם אדם סוחב את הפלאפון בכיס הוא כמעט בטוח ילחץ על כפתור? דבר שני, כאשר אדם מתקרב או מתרחק מהמגדל של החברה המכשיר משנה את עוצמת השידור שלו ואם כן כאשר אדם מסתובב באיזור מגוריו הוא גורם לשינויים חשמליים במכשיר. האם זה מהווה בעיה?
תשובה: א. זהו דבר שאינו מתכוון ולא בטוח שיקרה. ב. אדם לא מודע לשינויים החשמליים - הפעולה לא מתייחסת אליו.
שאלה: צום תשעה באב למעוברת עם תאומים: במשפחתנו יש מעוברת עם תאומים בחודש החמישי להריונה. מה דינה לגבי צום תשעה באב, האם הריון כזה, שהוא בסיכון יותר גבוה, יש מקום להתיר לה שלא לצום?
תשובה: אם רופא קובע שהריון זה (!) מסוכן יותר מהריון רגיל ויש הכרח לאכול, עליה לשמוע בקול הרופא. (יש רופאים המורים לכל אישה בהריון, גם בהריון רגיל ותקין שאסור לה לצום.הם לוקחים מקדם ביטחון מתקדם, מעבר לנצרך, ולפי ההלכה אישה בריאה בהריון תקין צריכה לצום)
שאלה: האם מותר לחדש מכנסיים בר"ח אב: האם מותר לחדש מכנסיים בראש חודש אב שחל בשבת?
תשובה: אתה יכול לחדשם היום לקראת שבת, ובזה לצאת ידי כל הספקות.
שאלה: מיגרנה בצום תשעה באב: בעבר הרופא הפנה אותי לרב, הקושי בצום הוא לאורך כל השנים. אני משתדלת להשלים את הצום אלא אם הגעתי למצב של הקאות חוזרות וכאבי ראש נוראים. ואז שברתי את הצום בשתיה. כיוון שיש לכך סימנים מקדימים, שאלתי אם ניתן להפסיק לצום כשמתחילים סימני ההתקף? בשנים האחרונות הקושי גדול יותר.
תשובה: אם ידועים לך הסימנים המובהקים להופעת הבעיה מותר לך להפסיק את הצום עם הופעת הסימנים.
שאלה: קריאת איכה ליד קברו של יצחק רבין : ישנה התארגנות לקריאת איכה בט באב ליד קברו של יצחק רבין, כאמירה "לא לשנאת אחים". האם לדעת הרב ראוי כדאי ללכת לשם?
תשובה: המקום המתאים ביותר לקריאת איכה הוא הכותל המערבי. ולרחוקים מהכותל בתי הכנסת. אם אלו שאינם מבקרים בבתי הכנסת רוצים לקרוא איכה במקום אחר ולבכות על חורבן בית המקדש ועל כל התוצאות של החורבן מאז ועד עתה, כולל חורבן גוש קטיף, ועל הקרע שנוצר בעם מאז הסכמי אוסלו האיומים, אלו שאינם מבקרים בבתי כנסת בלאו הכי אינם שואלים ואין צורך לענות להם.
שאלה: נטילת ידיים ללימוד תורה: ידוע לי שצריך לשטוף ידיים אחרי שנוגעים בנעל או ברגל לפני שקוראים תורה או לומדים משהו תורני. האם זה לעיכובא, אם אין מים באיזור, מותר ללמוד?
תשובה: אם אין מים ניתן לשפשף את הידיים בבגד או משהו כזה ואז ניתן ללמוד. הרב שמואל הולשטיין
שאלה: להתחבר לבית המקדש: איך בימינו מתחברים יותר ומבינים יותר את עניין בית המקדש?
תשובה: עיקר הקשר לבית המקדש בזמנינו נעשה על ידי עיסוק בחלקים בתורה הקשורים לבית המקדש, אם על ידי הלכות המקדש, ואם על ידי לימוד בספרי האמונה המסבירים את חשיבותו של המקדש, וכמה הוא חסר לנו. ככל שנבין מה מקומו האמיתי של בית המקדש בחיים - כך נבין כמה הוא חסר, ותגדל התשוקה לבניינו. כמובן שפרט ללימוד צריך גם לעסוק בתיקון אותם הדברים שגרמו לחורבנו, כמו שינאת חינם, או "שלא ברכו בתורה תחילה", כלומר, לא ראו את דבר ה' מופיע מתוך התורה, אלא למדו את התורה כאילו היא חוכמה, ככל החוכמות האחרות בעולם. מי שמבין את ערכה של תורה, ושומע את דבר ה' הפונה אל האדם מתוך פסוקי התורה או דפי הגמרא - ממילא מתמלא תשוקה גדולה להתקרב לריבונו של עולם, וחסרון המקדש, שדרכו היו מתקרבים אל הקב"ה הופך להיות אצלו יותר מוחשי. בבניין ירושלים ננוחם.
שאלה: הארכת פעולת המזגן בשבת: האם מותר להאריך את פעולת המזגן בשבת ע"י הורדת מתג קטנטן המציין שעה מסוימת בשעון שבת?
תשובה: זו פעולת גרמא ומותר.